Document ID: 32013R0319

IZVEDBENA UREDBA KOMISIJE (EU) št. 319/2013
z dne 8. aprila 2013
o odstopanju od člena 63(2)(a) Uredbe Sveta (ES) št. 1234/2007 za tržno leto 2012/2013 glede datumov za sporočanje prenosa presežnega sladkorja
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti točke (c) člena 85 v povezavi s členom 4 Uredbe,
ob upoštevanju naslednjega:
(1)
V skladu s členom 63(2)(a) Uredbe (ES) št. 1234/2007 mora vsako podjetje, ki se odloči za prenos cele ali dela proizvodnje, ki presega njegovo kvoto, zadevno državo članico obvestiti o svoji odločitvi. Navedeno informacijo je treba predložiti pred datumom, ki ga določi posamezna država članica, v skladu z roki iz navedenega člena.
(2)
Da se olajša oskrba z izvenkvotnim sladkorjem na trgu Unije in tako podjetjem omogoči odziv na nepredvidene spremembe v povpraševanju v prvih mesecih tržnega leta 2012/2013, je treba državam članicam dati možnost, da določijo poznejše datume od datumov, določenih v členu 63(2)(a) Uredbe (ES) št. 1234/2007.
(3)
Zato je za tržno leto 2012/2013 primerno odstopati od člena 63(2)(a) Uredbe (ES) št. 1234/2007.
(4)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Z odstopanjem od člena 63(2)(a) Uredbe (ES) št. 1234/2007 za tržno leto 2012/2013 podjetja, ki so se odločila za prenos količin presežnega sladkorja v skladu s členom 63(1) navedene uredbe, o tem obvestijo zadevno državo članico pred datumom, ki ga določijo države članice, in sicer med 1. februarjem in 15. avgustom 2013.
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se do 30. septembra 2013.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. aprila 2013

Labels: 17
7
6
12
15